Antiparte, colons tamién de relichión protestant, a sobén d'Anglaterra, encara que tamién d'os Países Baixos, Escocia, Suecia u Dinamarca s'establioron en a costa atlantica estatounitense dende a segunda metat d'o sieglo XVI, y franceses y angleses ocuporon as costas de Canadá y d'o río Sant Lorient, dentrando dica os Grans Lacos d'America d'o Norte. Istos colons plegoron a la rechión en relación con as exploracions d'os países europeus que quereban trobar un paso por o norte dende l'Ocián Atlantico enta l'Ocián Pacifico, ta poder acceder a lo comercio con China, India y Chapón evitando lo control d'as atras vías maritimas por Espanya (Cabo de Hornos en America d'o Sud), Portugal (ruta d'a India por o cabo de Buena Esperanza) u o Imperio Otomán (mar Roya). Ye decir, yeran viaches ta buscar o dito paso d'o norueste.